e-gnosis > Εγχειρίδιο του Εκπαιδευτή |  |
ΕΝΟΤΗΤΑ 20 |  | ΕΡΓΑΛΕΙΟ ΜΑΘΗΜΑΤΟΣ: ΑΣΚΗΣΕΙΣ |  |
Ενότητες |  | | | | | | | | | | | | | | | | | | |  |
|  | Το εργαλείο "Ασκήσεις" σας επιτρέπει να δημιουργήσετε ασκήσεις οι οποίες περιέχουν όσες ερωτήσεις επιθυμείτε. Υπάρχουν διάφοροι και διαθέσιμοι τύποι απαντήσεων για την δημιουργία των ερωτήσεων σας: Ερωτήσεις πολλαπλής επιλογής (μόνο μία απάντηση) Ερωτήσεις πολλαπλής επιλογής (πολλαπλές απαντήσεις) Αντιστοίχηση Συμπλήρωση των κενών Μια άσκηση συγκεντρώνει έναν ορισμένο αριθμό ερωτήσεων. Δημιουργία νέας άσκησης Για να δημιουργήσετε μια άσκηση, επιλέξτε "Ασκήσεις" από την αρχική σελίδα του μαθήματος και στη συνέχεια κάντε κλικ στο σύνδεσμο "Νέο τεστ".
Καταχωρίστε το όνομα της άσκησης και μια προαιρετική περιγραφή. Μπορείτε να προσθέσετε ένα αρχείο ήχου (audio) ή βίντεο, για να ακούσετε έναν δοκίμιο κλπ. Από εσάς εξαρτάται η επιλογή αρχείων μικρού μεγέθους, ώστε να μπορούν να κατέβουν εύκολα μέσω του Διαδικτύου. Για παράδειγμα, προτιμώνται τα αρχεία .mp3 αντί των .wav, λόγω καλύτερης συμπίεσης και ως εκ τούτου μικρότερου μεγέθους. Μπορείτε επίσης να επιλέξετε πως θα εμφανιστούν οι ερωτήσεις: κάθε ερώτηση σε ξεχωριστή σελίδα όλες οι ερωτήσεις σε μια σελίδα και να αποφασίσετε εάν θέλετε οι ερωτήσεις να ταξινομούνται τυχαία κατά την εκτέλεση της άσκησης. Για να αποθηκεύσετε την άσκηση κάντε κλικ στο "Επικύρωση" όπου θα οδηγηθείτε στη σελίδα διαχείρισης της ερώτησης. Πρόσθεση μιας ερώτησης Μπορείτε τώρα να προσθέσετε μια ερώτηση στην άσκηση που δημιουργήσατε προηγουμένως. Η περιγραφή είναι προαιρετική, όπως και η εικόνα που θα συνδεθεί με την ερώτηση σας.
Ερωτήσεις πολλαπλής επιλογής Για να δημιουργήσετε μια Ερώτηση Πολλαπλών Απαντήσεων (ΕΠΑ) ή μια Ερώτηση Πολλαπλής Επιλογής (ΕΠΕ): Καθορίστε τις απαντήσεις της ερώτησης σας. Μπορείτε να προσθέσετε ή να διαγράψετε μια απάντηση κάνοντας κλικ στο αντίστοιχο κουμπί +/- απαντ. Επιλέξτε το αριστερό κουτί για την σωστή απάντηση (απαντήσεις) Προσθέστε ένα προαιρετικό σχόλιο. Αυτό το σχόλιο δεν θα είναι εμφανές στον χρήστη, εωσότου αυτός/αυτή απαντήσει την ερώτηση. Δώστε τον ανάλογο βαθμό σε κάθε απάντηση. Ο βαθμός μπορεί να είναι οποιοσδήποτε αρνητικός ή θετικός ακέραιος, ή μηδέν. Αφότου αποθηκεύσετε την άσκηση μπορείτε να ρυθμίσετε τον μηχανισμό της βαθμολογίας. Ο κανονισμός του πίνακα βαθμολογίας είναι να καθοριστεί η κατάλληλη βαθμολογία για τις σωστές απαντήσεις της ερώτησης. Για παράδειγμα, εάν έχετε μια ερώτηση με 4 απαντήσεις (πιθανότατα περισσότερες από μια σωστές απαντήσεις) και οι εκπαιδευόμενοι έχουν δύο λανθασμένες και δύο σωστές απαντήσεις, μπορείτε να τους δώσετε τους μισούς βαθμούς, αλλά μπορείτε επίσης να αποφασίσετε ότι αυτή η απάντηση δεν είναι ικανοποιητική και να δώσετε, για παράδειγμα, μέγιστη βαθμολογία (20) εάν όλα είναι σωστά και μηδέν βαθμούς για κάθε άλλο συνδυασμό. Αποθηκεύστε τις απαντήσεις σας
Συμπλήρωση κενών Αυτή η επιλογή σας επιτρέπει να δημιουργήσετε ένα κείμενο με κενά. Σκοπός της άσκησης είναι να βρει ο χρήστης τις λέξεις που λείπουν από το κείμενο.
Για να μετακινήσετε μια λέξη από το κείμενο, και να δημιουργήσετε έτσι ένα κενό, τοποθετήστε αυτή τη λέξη ανάμεσα σε αγκύλες [με αυτό τον τρόπο]. Μόλις πληκτρολογήσετε το κείμενο και καθορίσετε τα κενά, μπορείτε να προσθέσετε ένα σχόλιο, το οποίο θα παρουσιάζεται στους χρήστες εφόσον απαντήσουν στην ερώτηση. Αποθηκεύστε το κείμενο σας, και θα μεταβείτε στο επόμενο βήμα, το οποίο σας επιτρέπει να δώσετε βαθμό αναλογίας για το κάθε κενό. Για παράδειγμα, εάν μια ερώτηση αντιστοιχεί σε 10 βαθμούς και έχετε 5 κενά, μπορείτε να δώσετε μια βαρύτητα των 2 βαθμών σε κάθε κενό.
Αντιστοίχηση Αυτός ο τύπος απάντησης μπορεί να επιλεχθεί ώστε να δημιουργήσετε μια ερώτηση, στην οποία οι χρήστες θα πρέπει να συνδέσουν τα στοιχεία ενός συνόλου Σ1 με τα στοιχεία ενός δεύτερου συνόλου Σ2. Μπορεί επίσης να χρησιμοποιηθεί και στην περίπτωση όπου ο χρήστης πρέπει να ταξινομήσει κάποια στοιχεία σε μια προκαθορισμένη διάταξη.
Αρχικά καθορίστε τις επιλογές ανάμεσα στις οποίες ο χρήστης μπορεί να επιλέξει τη σωστή απάντηση. Στη συνέχεια, καθορίστε τις ερωτήσεις. Κάθε ερώτηση θα πρέπει να συνδεθεί με μια από τις επιλογές που καθορίστηκαν προηγουμένως. Τέλος, συνδέστε μέσω του αναδυόμενου μενού τα στοιχεία του πρώτου συνόλου με αυτά του δεύτερου. Σημείωση: Ορισμένα στοιχεία από το πρώτο σύνολο μπορούν να συνδεθούν με το ίδιο στοιχείο του δεύτερου συνόλου. Δώστε μια βαρύτητα σε κάθε σωστή αντιστοίχηση, και επικυρώστε την απάντηση σας. Τροποποίηση της άσκησης Η διαδικασία τροποποίησης της άσκησης είναι η ίδια με αυτήν της δημιουργίας. Απλά κάντε κλικ στο εικονίδιο "μολύβι" που βρίσκεται δίπλα από την άσκηση για να την τροποποιήσετε, και ακολουθήστε τις πιο πάνω οδηγίες.
Διαγραφή της άσκησης Για να διαγράψετε μια άσκηση, κάντε κλικ στο εικονίδιο "Χ" που βρίσκεται δίπλα από την άσκηση. Ενεργοποίηση της άσκησης Για να μπορεί να χρησιμοποιηθεί μια άσκηση, πρέπει να μεταβείτε στη λίστα με τις ασκήσεις και να την καταστήσετε διαθέσιμη κάνοντας κλικ στο εικονίδιο του ματιού που βρίσκεται δίπλα από το όνομα της.
Εκτέλεση της άσκησης Μπορείτε να ελέγξετε την άσκηση σας, που βρίσκεται στη λίστα των ασκήσεων, κάνοντας κλικ στο όνομα της. Τυχαίες ερωτήσεις Κατά τη διάρκεια δημιουργίας/τροποποίησης της άσκησης, μπορείτε να ορίσετε εάν επιθυμείτε οι ερωτήσεις να παρουσιάζονται σε τυχαία σειρά ανάμεσα από όλες τις ερωτήσεις της άσκησης. Ενεργοποιώντας αυτήν την επιλογή, οι ερωτήσεις θα παρουσιάζονται σε διαφορετική σειρά κάθε φορά που ο χρήστης θα εκτελεί την άσκηση. Εάν έχετε έναν μεγάλο αριθμό ερωτήσεων, μπορείτε επίσης να επιλέξετε την τυχαία παρουσίαση Χ ερωτήσεων μόνο μεταξύ όλων των διαθέσιμων ερωτήσεων αυτής της άσκησης. Δεξαμενή ερωτήσεων Όταν διαγράψετε μια άσκηση, οι ερωτήσεις του δεν μετακινούνται από τη βάση δεδομένων, και μπορούν να επαναχρησιμοποιηθούν σε μια νέα άσκηση, μέσω της δεξαμενής ερωτήσεων. Η δεξαμενή ερωτήσεων επιτρέπει επίσης την επαναχρησιμοποίηση της ίδιας ερώτησης σε αρκετές ασκήσεις. Στην καθορισμένη επιλογή, όλες οι ερωτήσεις του μαθήματος σας αποκρύπτονται. Μπορείτε να δείτε τις ερωτήσεις που σχετίζονται με μια άσκηση, χρησιμοποιώντας το αναδυόμενο μενού "Φιλτράρισμα" . Ορφανές ερωτήσεις ονομάζονται οι ερωτήσεις που δεν ανήκουν σε κάποια άσκηση.
Επιπρόσθετες δυνατότητες Μπορείτε επίσης να ορίσετε μια βάση δεδομένων με ερωτήσεις για να επαναχρησιμοποιείται σε διαφορετικές ασκήσεις. Μια άσκηση μπορεί να βαθμολογείται αυτόματα, και μπορεί να αναβαθμολογηθεί αν οι ερωτήσεις αλλάξουν. Μια άσκηση μπορεί να έχει περιορισμό χρόνου έξω από τον οποίο δεν θα είναι διαθέσιμη. Μια άσκηση μπορεί να έχει περιορισμό στον αριθμό προσβάσεων. Η διεξαγωγή μιας άσκησης μπορεί να είναι ανώνυμη και να μην καταγράφονται οι απαντήσεις που δίνονται.
επιστροφή στην αρχική σελίδα
|  | ©2006 Κέντρο Παραγωγικότητας Κύπρου